Saatja kuupäev	22.03.2024	
Kellelt	Riigi Kaitseinvesteeringute Keskus	
Kellele		
Pealkiri	Narva-Jõesuu linna Mustanina küla tehnovõrkude ja -rajatiste detailplaneeringu algatamisest	

Kaitsevägi

Meie: 22.03.2024 nr 4-4/24/1425-2

Narva-Jõesuu Linnavalitsusele on esitatud taotlus Narva-Jõesuu linna Mustanina küla Narva karjääri tööstusterritooriumi, Settebasseini ja Jõetaga kinnistute tehnovõrkude ja -rajatiste detailplaneeringu algatamiseks.

Narva-Jõesuu Linnavalitsus esitas Riigi Kaitseinvesteeringute Keskusele seisukoha andmiseks Narva-Jõesuu Linnavalitsuse korralduse eelnõu „Narva-Jõesuu linna Mustanina külas tehnovõrkude ja -rajatiste detailplaneeringu algatamine ja keskkonnamõju strateegilise hindamise algatamata jätmine“ koos lisadega.

Detailplaneeringu eesmärk on planeerida Narva-Jõesuu linna tuletõrje veevõtukohad ja 6kV elektriõhuliini kalda ehituskeeluvööndisse. Tuletõrje veevõtukohad on ette nähtud Mustajõest (VEE1063800) ja Mustanina karjäärist (VEE2028170) hädaolukorras tulekustutusvee saamiseks. Hüdrantide rajamine on vajalik, et tagada olemasolevate hoonete ja rajatiste tuletõrjeveega varustamine. Lisaks on kavandatud hüdrantide kasutamine võimalik ka piirkondlike metsatulekahjude likvideerimiseks, mis jäävad hüdrandi kasutustsooni. Õhuliin on plaanitud ületama Mustajõge, et ühendada olemasolevat liini tootmisterritooriumiga. Olemasolev õhuliin on paigaldatud silla küljele, mis suurendab ohuriske ning raskendab silla hooldamist. Selleks, et suurendada piirkonna ohutust ning tagada korrektne silla hooldamine, on eesmärgiks õhuliin paigaldada sillast piisavale ohutule kaugusele, et tagada silla ja liinide korrektne hooldamine.

Planeeritav ala asub Narva-Jõesuu linna Mustanina küla Settebasseini kinnistul, Narva karjääri tööstusterritooriumi kinnistul ja Jõetaga kinnistul. Planeeringu koostamise käigus võib detailplaneeringu ala laieneda naaberkinnistutele.

Planeeritav ala asub osaliselt riigikaitselise ehitise Sirgala harjutusväli piiranguvööndis.

Palume Kaitseväel tutvuda Narva-Jõesuu linna Mustanina küla tehnovõrkude ja-rajatiste detailplaneeringu algatamise dokumentidega ning esitada oma arvamus / ettepanekud materjalide kohta Riigi Kaitseinvesteeringute Keskusele hiljemalt 08.04.2024 Kui nimetatud kuupäevaks ei ole arvamusi või ettepanekuid laekunud, siis loeme, et Kaitseväel ei ole ettepanekuid esitatud materjalide kohta.

Lugupidamisega

Priit Alekask
planeeringute ja riigikaitseliste ehitiste töövõime projektijuht
717 0536; +372 53871440